pythainlp/thaigov-v2-corpus-22032023 huggingface dataset:
วันพฤหัสบดีที่ 8 กรกฎาคม 2564
กระทรวงยุติธรรม ประชุมคณะอนุกรรมการขับเคลื่อนโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ระดับประเทศ (National Program Steering Committee -NPSC) ครั้งที่ ๒/๒๕๖๔
กระทรวงยุติธรรม ประชุมคณะอนุกรรมการขับเคลื่อนโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ระดับประเทศ (National Program Steering Committee -NPSC) ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๘ กรกฎาคม ๒๕๖๔ เวลา ๐๘.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการขับเคลื่อนโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ระดับประเทศ (National Program Steering Committee -NPSC) ครั้งที่ ๒/๒๕๖๔ ผ่านระบบการประชุมทางไกล (Video Conference) พร้อมด้วยคณะอนุกรรมการ ผู้แทนหน่วยงานที่เกี่ยวข้อง และผู้แทนโครงการ ASEAN – ACT ประจำประเทศไทย เข้าร่วมการประชุมฯ ณ ห้องประชุมกระทรวงยุติธรรม ๕ - ๐๑ ชั้น ๕ อาคารกระทรวงยุติธรรม ถนนแจ้งวัฒนะ กรุงเทพมหานคร
ในการนี้ ที่ประชุมได้รับทราบเรื่องการแต่งตั้ง Dr. Lucia Pietropaoli ผู้อำนวยการโครงการ ASEAN - ACT และความคืบหน้าของการดำเนินงานตามแผนกิจกรรมทั้งในระดับประเทศและระดับภูมิภาค ประจำปี ๒๕๖๔ และแผนการดำเนินงานของโครงการ ASEAN - ACT กับหน่วยงานภายนอก นอกจากนี้ได้ร่วมกันพิจารณารายงานผลการวิเคราะห์สถานการณ์ด้านการต่อต้านการค้ามนุษย์ในประเทศไทย การติดตามและทบทวนกิจกรรมภายใต้โครงการ ASEAN ACT ประจำปี ๒๕๖๔ ทั้งนี้การหารือแลกเปลี่ยนข้อคิดเห็นและข้อเสนอแนะในประเด็นดังกล่าว นำไปสู่การได้ข้อสรุปอันเป็นประโยชน์ต่อการขับเคลื่อนการดำเนินงานของคณะอนุกรรมการ หน่วยงานที่เกี่ยวข้อง และโครงการ ASEAN -ACT เพื่อเสริมสร้างกลไกการดำเนินงานร่วมกันระหว่างภาคส่วนต่าง ๆ ในการแก้ไขปัญหาการค้ามนุษย์ทั้งในระดับประเทศและระดับภูมิภาค
วันพุธที่ 25 สิงหาคม 2564
อย. เชิญชวน "ไฟเซอร์" ยื่นขึ้นทะเบียนวัคซีนโควิดเต็มรูปแบบในไทย
....
สำนักงานคณะกรรมการอาหารและยา (อย.) เปิดเผย กรณีองค์การอาหารและยาของสหรัฐอเมริกา หรือ FDA อนุมัติให้วัคซีนของไฟเซอร์ ได้รับการขึ้นทะเบียนอย่างเต็มรูปแบบ ที่จำหน่ายได้ทั่วไป ไม่เป็นวัคซีนที่ใช้ในภาวะฉุกเฉินอีกต่อไปนั้น ในส่วนของไทย อย.ยินดีและเชิญชวนให้บริษัท ไฟเซอร์ (ประเทศไทย) จำกัด นำข้อมูลที่เพิ่มขึ้นมายื่นขึ้นทะเบียนกับ อย. โดยเร็ว
.
สำหรับการขึ้นทะเบียนในปัจจุบัน อย. อนุมัติใช้วัคซีนไฟเซอร์ในสถานการณ์ฉุกเฉิน เมื่อวันที่ 24 มิ.ย. 64 จึงจำเป็นต้องยื่นข้อมูลเพิ่มเติมในประเด็นด้านคุณภาพ ความปลอดภัย เกี่ยวกับอาการไม่พึงประสงค์และประสิทธิผล โดยใช้เวลาในการพิจารณาไม่เกิน 30 วัน
.
หลังจาก อย.อนุมัติให้ขึ้นทะเบียนในไทยแล้ว บริษัท ไฟเซอร์ (ประเทศไทย) จำกัด จะเป็นตัวแทนจำหน่ายได้เหมือนวัคซีนทั่วไป เช่น วัคซีนไข้หวัดใหญ่ ซึ่งเอกชนสามารถซื้อได้ตามปกติ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 18 กันยายน 2564
พม. รับจัดสรรวัคซีนโควิด-19 จากสภากาชาดไทย ร่วมลงพื้นที่ฉีดให้กับกลุ่มเปราะบางในชุมชนย่านบางบอน กทม.
พม. รับจัดสรรวัคซีนโควิด-19 จากสภากาชาดไทย ร่วมลงพื้นที่ฉีดให้กับกลุ่มเปราะบางในชุมชนย่านบางบอน กทม.
วันนี้ (18 ก.ย. 64) เวลา 09.00 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ลงพื้นที่ ณ วัดนินสุขาราม เขตบางบอน กรุงเทพฯ เพื่อตรวจเยี่ยมการฉีดวัคซีนป้องกันโรคโควิด-19 ให้กับกลุ่มเปราะบางซึ่งมีความเสี่ยงสูงจากการแพร่ระบาดของโควิด 19 พร้อมมอบถุงยังชีพ อีกทั้งให้กำลังใจทีมแพทย์บริการฉีดวัคซีน
นายอนุกูล กล่าวว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี อุปนายิกาผู้อำนวยการสภากาชาดไทย พระราชทานพระราชวโรกาสให้ นายเตช บุนนาค เลขาธิการสภากาชาดไทย นำนายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจำประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อม ถวายวัคซีนป้องกันโรคโคชวิด-19 “ซิโนฟาร์ม” จำนวน 100,000 โดส เพื่อให้สภากาชาดไทยนำไปให้บริการฉีดแก่ประชาชน เพื่อป้องกันการแพร่ระบาดของโควิด-19 ซึ่งสภากาชาดไทย ได้จัดสรรวัคซีน “ซิโนฟาร์ม” อย่างเร่งด่วน โดยร่วมกับกระทรวงการพัฒนาสังคมและความมั่นคงของมนุษย์ (พม.) สำนักอนามัย และกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สำหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน
นายอนุกูล กล่าวต่อไปว่า กระทรวง พม. มีความห่วงใยกลุ่มเปราะบางที่ได้รับความเดือดร้อนและยากลำบากจากผลกระทบของโควิด-19 จึงได้บูรณาการร่วมกับภาคีเครือข่ายทุกหน่วยงาน เพื่อให้กลุ่มเปราะบางได้รับการวัคซีนป้องกันโรคโควิด-19 อย่างทั่วถึง สำหรับวันนี้ (18 ก.ย. 64) กระทรวง พม. ร่วมกับสภากาชาดไทย สำนักอนามัย และ กทม. รวมทั้งสำนักงาน กศน. เขตบางบอน และอาสาสมัครพัฒนาสังคมและความมั่นคงของมนุษย์(อพม.)ในพื้นที่เขตบางบอน ได้บูรณาการลงพื้นที่ร่วมกัน ณ วัดนินสุขาราม เขตบางบอน เพื่อจัดตั้งจุดบริการฉีดวัคซีนป้องกันโควิด-19 ในชุมชน และจัดชุดบริการเคลื่อนที่สำหรับกลุ่มเปราะบาง ทั้งนี้ มีกลุ่มเปราะบางเข้ารับการฉีดวัคซีน จำนวน 1,200 ราย อีกทั้งกระทรวง พม. ได้มอบถุงยังชีพให้กับผู้ที่เข้ารับการฉีดวัคซีนทุกคน
นายอนุกูล กล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง และ 3) สำนักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันศุกร์ที่ 23 กรกฎาคม 2564
รมว.สุชาติ มอบที่ปรึกษา ลุยพระราม 2 ตรวจเยี่ยมการฉีดวัคซีนผู้ประกันตน ม.33
รมว.สุชาติ มอบที่ปรึกษา ลุยพระราม 2 ตรวจเยี่ยมการฉีดวัคซีนผู้ประกันตน ม.33
เมื่อวันที่23กรกฎาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการการกระทรวงแรงงานลงพื้นที่ตรวจเยี่ยมการให้บริการฉีดวัคซีนโควิด-19สำหรับผู้ประกันตนในพื้นที่กรุงเทพมหานครณศูนย์ฉีดวัคซีนบริษัท27วิศวกรรมจำกัดถนนพระราม2แขวงแสมดำเขตบางขุนเทียนกรุงเทพมหานครซึ่งอยู่ในความดูแลของสำนักงานประกันสังคมกรุงเทพมหานครเขตพื้นที่7มีศักยภาพการฉีดวันละ700คนมีทีมแพทย์พยาบาลเภสัชกรจากโรงพยาบาลบางปะกอก8เป็นผู้ดำเนินการโดยนางธิวัลรัตน์กล่าวว่าตามที่รัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรมว.กลาโหม และท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกำหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสำนักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสำนักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดไม่ให้กระจายออกสู่วงกว้างทั้งในโรงงานและสถานประกอบการในเบื้องต้นได้กำหนดจัดการฉีดวัคซีนให้กับผู้ประกันตนมาตรา33ในพื้นที่กรุงเทพมหานครสำหรับศูนย์ฉีดวัคซีนแห่งนี้เริ่มเปิดให้บริการตั้งแต่วันที่15ก.ค.-13ส.ค.64เป้าหมายฉีดวันละ700คนฉีดให้ผู้ประกันตนที่ลงทะเบียนผ่านระบบe – serviceทั้งนี้ยอดรวมตั้งแต่วันที่7มิ.ย.- 22ก.ค.ได้ฉีดไปแล้ว51,083คน
“ในวันนี้รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่จุดบริการฉีดโควิด-19สำหรับผู้ประกันตนมาตรา33อาคารบริษัท27วิศวกรรมจำกัดซึ่งที่นี้มีศักยภาพการฉีด700คนต่อวันเพื่อตรวจเยี่ยมการให้บริการฉีดวัคซีนรวมทั้งให้กำลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
23กรกฎาคม2564
วันอังคารที่ 12 กรกฎาคม 2565
​รมว.เฮ้ง ส่งแรงงานไทยทำงานภาคเกษตรรัฐอิสราเอล ต่อเนื่องร่วม 4 พันคน
วันที่ 12 กรกฎาคม 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในปี 2565 กระทรวงแรงงานจัดส่งแรงงานไทยไปทำงานภาคเกษตรรัฐอิสราเอลแล้วทั้งสิ้น 3,759 คน โดยวันนี้มีแรงงานไทย จำนวน 266 คน
เดินทางไปทำงานภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers: TIC) แบ่งเป็นเพศชาย 265 คน และเพศหญิง 1 คน ด้วยเครื่องบินโดยสารเที่ยวบินที่ LY 084 ของสายการบินแอล อัล อิสราเอล แอร์ไลน์ จำนวน 148 คน และ เที่ยวบิน ที่ EY407 เพื่อต่อเครื่องเที่ยวบิน EY598 ของสายการบิน เอทิฮัด แอร์เวย์ จำนวน 118 คน ซึ่งแรงงานทั้งหมดได้ผ่านการอบรมคนหางานก่อนการเดินทางไปทำงานในต่างประเทศและในเดือนกรกฎาคมนี้กรมการจัดหางานยังมีแผนการจัดส่งรวมตลอดเดือน ประมาณ 370 คน โดยแรงงานไทยจะได้รับเงินเดือนขั้นต่ำก่อนหักภาษีเดือนละ 5,300 เชคเกล หรือประมาณ 54,852 บาท (อัตราแลกเปลี่ยน ณ วันที่ 11 ก.ค. 65) ซึ่งหากทำงานจนครบสัญญาจ้างงานสูงสุด 5 ปี 3 เดือน จะมีรายได้มากกว่า 3 ล้านบาทต่อคน
“ปีงบประมาณ พ.ศ. 2565 ประเทศไทยได้รับโควตาจัดส่งแรงงานฯ จำนวน 6,800 คน เพิ่มขึ้นเมื่อเทียบกับปีงบประมาณ พ.ศ. 2564 ที่ได้โควตาในการจัดส่ง 5,000 คน เนื่องจากในช่วงสถานการณ์การแพร่ระบาดของโรคโควิด -19 ประเทศไทยถือเป็นประเทศที่มีการบริหารจัดการที่ดี ทั้งแรงงานไทยยังมีทักษะและความรับผิดชอบ เป็นที่ต้องการของนายจ้างในรัฐอิสราเอลจนมีความต้องจ้างงานเพิ่มขึ้น โดยนอกจากงานภาคเกษตรแล้ว พล.อ.ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ยังมีนโยบายที่จะขยายตลาดแรงงานภาคอุตสาหกรรม ในรัฐอิสราเอล เพื่อเพิ่มโอกาสให้กับแรงงานไทยที่มีฝีมือ มีศักยภาพ และต้องการเดินทางไปทำงานในต่างประเทศ” รัฐมนตรีว่าการกระทรวงแรงงาน กล่าว
ด้านนายสิบหมื่นชัย โพธิสินธุ์ ผู้ตรวจราชการกรม กรมการจัดหางาน ในฐานะโฆษกกรมการจัดหางาน กล่าวว่า เมื่อวันที่ 11 กรกฎาคม 2565 นายไพโรจน์ โชติกเสถียร อธิบดีกรมการจัดหางาน มอบหมายตนตรวจเยี่ยมให้กำลังใจแรงงานไทย จำนวน 266 คน ที่เข้ารับการอบรมก่อนเดินทางไปทำงานภาคเกษตรในรัฐอิสราเอล ภายใต้โครงการความร่วมมือไทย - อิสราเอลเพื่อการจัดหางาน (Thailand-Israel Cooperation on the Placement of Workers: TIC) ณ ห้องอบรมคนหางานก่อนเดินทางไปทำงานต่างประเทศ ชั้น 11 อาคารสำนักงานประกันสังคมกรุงเทพมหานครพื้นที่ 3 โดยโฆษกกรมการจัดหางาน ได้มอบโอวาทแก่แรงงานไทยให้มีความขยัน ความตั้งใจในการทำงาน ให้คิดเสมอว่าแม้งานจะหนักแต่เป็นการสู้เพื่อตัวเองและครอบครัวก็จะผ่านพ้นไปได้ และเมื่อเดินทางกลับมาจะมีรายได้ ความรู้และประสบการณ์เป็นทุนให้ตนเอง สามารถยกระดับคุณภาพชีวิตได้ต่อไป
สำหรับผู้สนใจไปทำงานต่างประเทศสามารถติดตามข่าวสารการประกาศรับสมัครได้ที่เว็บไซต์ www.doe.go.th/overseasและสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด หรือสำนักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
วันศุกร์ที่ 7 มกราคม 2565
การทางพิเศษแห่งประเทศไทย เปิดเผยสถิติิอุบัติเหตุบนทางพิเศษในช่วงเทศกาลปีใหม่ 2565
ตั้งแต่วันที่ 29 ธันวาคม 2564 ถึงวันที่ 4 มกราคม 2565 โดยไม่มีผู้เสียชีวิต
นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย กระทรวงคมนาคม เปิดเผยว่า ในช่วงเทศกาลปีใหม่ 2565 ที่ผ่านมา การทางพิเศษแห่งประเทศไทย (กทพ.) อำนวยความสะดวกและความปลอดภัยรองรับการเดินทางของประชาชน พร้อมทั้งยกเว้นค่าผ่านทางของทางพิเศษรวม 5 สายทาง เพื่ออำนวยความสะดวกและช่วยลดภาระค่าใช้จ่ายของประชาชน โดยตั้งแต่ วันที่ 29 ธันวาคม 2564 - วันที่ 4 มกราคม 2565 มีอุบัติเหตุบนทางพิเศษจำนวน 8 ครั้ง (ทางพิเศษในเมือง 5 ครั้ง และทางพิเศษนอกเมือง 3 ครั้ง) มีผู้ได้รับบาดเจ็บจำนวน 8 ราย (ชาย 2 ราย และหญิง 6 ราย) และไม่มีผู้เสียชีวิต นอกจากนี้ กทพ. ยังได้จัดตั้งหน่วยบริการประชาชน เพื่อบริการประชาชนที่ใช้ทางพิเศษเดินทางเข้า - ออกกรุงเทพมหานคร จำนวน 6 จุด ระหว่างวันที่ 30 ธันวาคม 2564 - วันที่ 4 มกราคม 2565 ที่ด่านบางแก้ว 1 ด่านฉิมพลี ด่านบางปะอิน (ขาออก) ที่ด่านดาวคะนอง ด่านจตุโชติ และด่านบางปะอิน (ขาเข้า) โดยมีรถยนต์มาใช้บริการหน่วยบริการประชาชนบนทางพิเศษที่ด่านขาออกเมือง จำนวน 1,122 คัน (4,198 คน) และใช้บริการที่ด่านขาเข้าเมือง จำนวน 974 คัน (3,055 คน) รวมจำนวนรถยนต์ที่มาใช้บริการหน่วยบริการประชาชนบนทางพิเศษทั้งหมด 2,092 คัน (7,253 คน)
ผู้ว่าการการทางพิเศษแห่งประเทศไทย กล่าวเพิ่มเติมว่า ในช่วงสถานการณ์การแพร่ระบาดของโรคติดเชื้อไวรัส COVID-19 กทพ. จะยังคงรักษามาตรฐานการคัดกรองและเข้มงวดในเรื่องความสะอาดบริเวณอาคารด่านเก็บค่าผ่านทางพิเศษทุกด่านทุกสายทาง รวมถึงบริเวณตู้และช่องเก็บค่าผ่านทางพิเศษ เพื่อเป็นการป้องกันการแพร่ระบาดของโรคติดเชื้อไวรัส COVID-19 และสร้างความมั่นใจให้แก่ผู้ใช้ทางพิเศษ และขอเชิญชวนให้ผู้ใช้ทางพิเศษหันมาใช้บัตร Easy Pass แทนการใช้เงินสด เพื่อหลีกเลี่ยงการสัมผัสธนบัตรอันอาจจะเป็นแหล่งสะสมของเชื้อโรค ทั้งนี้ ผู้ใช้ทางพิเศษยังสามารถสอบถามข้อมูลสภาพการจราจร และแจ้งเหตุการณ์ที่เกิดขึ้นบนทางพิเศษได้ที่ EXAT Call Center 1543 พร้อมทั้งให้บริการขอความช่วยเหลือกรณีรถเกิดอุบัติเหตุ รถขัดข้องหรือเหตุฉุกเฉินต่าง ๆ บนทางพิเศษผ่าน Application “EXAT Portal” ตลอด 24 ชั่วโมง ได้อีกช่องทางหนึ่งด้วย
วันศุกร์ที่ 20 สิงหาคม 2564
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทาน รถเก็บตัวอย่างชีวนิรภัย จำนวน 1 คัน เพื่อตรวจหาเชื้อโควิด 19 เชิงรุกในชุมชน
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าโปรดกระหม่อมพระราชทานรถเก็บตัวอย่างชีวนิรภัยเพิ่มเติมแก่กระทรวงสาธารณสุข
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าโปรดกระหม่อมพระราชทานรถเก็บตัวอย่างชีวนิรภัยเพิ่มเติมแก่กระทรวงสาธารณสุข เพื่อค้นหาผู้ติดเชื้อโควิด 19 เชิงรุก ในชุมชน และพื้นที่ระบาด นับเป็นพระมหากรุณาธิคุณเป็นล้นพ้นอย่างหาที่สุดมิได้
วันนี้ (20 สิงหาคม 2564) ที่ กระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุขให้สัมภาษณ์ว่า ได้มอบหมายให้นายแพทย์โอภาส การย์กวินพงศ์ อธิบดีกรมควบคุมโรค เป็นผู้แทนรับพระราชทาน รถเก็บตัวอย่างชีวนิรภัย ที่พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าโปรดกระหม่อมพระราชทานแก่กระทรวงสาธารณสุขเพิ่มอีก 1 คัน นับเป็นพระมหากรุณาธิคุณเป็น
ล้นพ้นต่อกระทรวงสาธารณสุขและประชาชนชาวไทยอย่างหาที่สุดมิได้ ที่ทรงห่วงใยและติดตามสถานการณ์โรคโควิด 19อย่างใกล้ชิด ซึ่งรถเก็บตัวอย่างชีวนิรภัยที่ได้พระราชทานในวันนี้ มูลนิธิไทยพึ่งไทย (สมพล – เรณู เกยุราพันธุ์) และสมาคมวัฒนธรรมและเศรษฐกิจไทย – จีน น้อมเกล้าน้อมกระหม่อมถวายแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
นายแพทย์เกียรติภูมิกล่าวต่อว่า นับตั้งแต่เริ่มเหตุการณ์การแพร่ระบาดของโรคติดเชื้อไวรัสโคโรนา 2019 ในประเทศไทย ตั้งแต่ปี 2562 พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทาน รถเก็บตัวอย่างชีวนิรภัยให้แก่กระทรวงสาธารณสุขแล้ว จำนวน 36 คัน รถต่อพ่วงชีวนิรภัย จำนวน 6 คัน และรถวิเคราะห์ผลด่วนพิเศษ จำนวน 5 คัน สำหรับใช้เป็นห้องปฏิบัติการเคลื่อนที่ในการให้บริการเก็บตัวอย่างโรคโควิด 19แก่ประชาชนในพื้นที่ต่าง ๆ ช่วยเพิ่มประสิทธิภาพในระบบการเฝ้าระวัง และค้นหาผู้ติดเชื้อเชิงรุก โดยผู้เข้ารับการตรวจไม่จำเป็นต้องเดินทางไปยังโรงพยาบาล ทั้งนี้ ปัจจุบันรถเก็บตัวอย่างชีวนิรภัย รถต่อพ่วงชีวนิรภัย และรถวิเคราะห์ผลด่วนพิเศษ พระราชทาน ยังคงให้บริการประชาชนในพื้นที่ต่างๆ ทั่วประเทศ เช่น โรงเรียน วัด และชุมชนแออัด
************************************ 20 สิงหาคม 2564
********************************************
วันอังคารที่ 11 มกราคม 2565
กระทรวงเกษตรฯ ผนึกกำลังขับเคลื่อนท่องเที่ยวไทย
กระทรวงเกษตรฯ ผนึกกำลังขับเคลื่อนท่องเที่ยวไทย ชูท่องเที่ยวเชิงเกษตรเสริมสู้ภัยโควิด-19
นายอำพันธุ์ เวฬุตันติ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมหารือแนวทางการขับเคลื่อน ฟื้นฟูการท่องเที่ยว ภายใต้สุขอนามัยภายใต้สุขอนามัย “Safe and Sealed Travel” ร่วมกับ   ผู้แทนสมาคมไทยบริการท่องเที่ยวและผู้แทนกรมส่งเสริมการเกษตร ณ ห้องประชุมกระทรวงเกษตรและสหกรณ์ ว่า จากสถานการณ์การระบาดของโรคติดเชื้อโควิด-19 ที่ผ่านมา ส่งผลกระทบต่อภาคธุรกิจการท่องเที่ยวเป็นอย่างมาก ผู้แทนสมาคมไทยบริการท่องเที่ยวได้ขอเข้าพบผู้บริหารกระทรวงเกษตรและสหกรณ์เพื่อหารือแนวทางการขับเคลื่อนการฟื้นฟูการท่องเที่ยวที่ได้รับผลหกระทบจากโควิด-19 กับหน่วยงานภาครัฐที่เกี่ยวข้อง โดยกระทรวงเกษตรและสหกรณ์ได้สนับสนุนในเรื่องข้อมูลท่องเที่ยวเชิงเกษตรที่กระทรวงเกษตรและสหกรณ์ได้ดำเนินการส่งเสริมและพัฒนาผ่านหน่วยงานในสังกัด 15 หน่วยงาน จำนวนกว่า 400 แหล่งท่องเที่ยวเชิงเกษตร เพื่อเป็นข้อมูลให้กับสมาคมไทยบริการท่องเที่ยวได้รับทราบและเป็นข้อมูลในการทำงานร่วมกันและนำข้อมูลแหล่งท่องเที่ยวเชิงเกษตรที่มีอยู่ไปเผยแพร่ประชาสัมพันธ์ และเชื่อมโยงกับธุรกิจการท่องเที่ยวของสมาชิกที่เป็นผู้ประกอบการกว่า 800 รายทั่วประเทศ
“สำหรับการหารือในครั้งนี้ ถือเป็นโอกาสที่ดีที่กระทรวงเกษตรฯ จะได้ช่วยผลักดันการสร้างการรับรู้ในวงกว้าง อีกทั้งยังเป็นช่องทางให้แหล่งท่องเที่ยวทางการเกษตรเป็นหนึ่งในสถานที่ที่นักท่องเที่ยวต้องเข้าไปเยี่ยมชมและเรียนรู้ ซึ่งคาดหวังว่าจะสามารถสร้างรายได้เสริมให้กับเกษตรกรและชุมชนได้เป็นอย่างดี สำหรับผู้สนใจสามารถดาวน์โหลดข้อมูลจากแอพลิเคชั่น “ท่องเที่ยวเชิงเกษตร” ของกรมส่งเสริมการเกษตร เพื่อสืบค้นข้อมูลเพิ่มเติมเพื่อการท่องเที่ยวเชิงเกษตรต่อไป” นายอำพันธุ์ กล่าว
วันอังคารที่ 31 สิงหาคม 2564
สัมมนาแลกเปลี่ยนประสบการณ์การทำธุรกิจในไทย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เป็นประธานเปิดงานสัมมนาออนไลน์ (Webinar) และร่วมบรรยายในหัวข้อ “Why Thailand: Growth Opportunities for Australian Business in the Heart of ASEAN”
จัดโดยสำนักงานเศรษฐกิจการลงทุน ณ นครซิดนีย์ ประเทศออสเตรเลีย โดยมีนางสาวบุษฎี สันติพิทักษ์ เอกอัครราชทูตไทยประจำเครือรัฐออสเตรเลีย ผู้แทนจากThe Australian-Thai Chamber of Commerce (AustCham)รวมถึงผู้แทนจากภาคเอกชน ร่วมบรรยายและแลกเปลี่ยนประสบการณ์การทำธุรกิจในไทย มีผู้ลงทะเบียนเข้าร่วมงานกว่า 100 คน
วันจันทร์ที่ 21 มิถุนายน 2564
“อนุทิน” เผยญี่ปุ่นเตรียมบริจาควัคซีนแอสตร้าเซนเนก้าให้ไทย
รองนายกรัฐมนตรีและรัฐมนตรีว่าการกระทรวงสาธารณสุข เผยรัฐบาลญี่ปุ่นเตรียมบริจาควัคซีนแอสตร้าเซนเนก้าให้ประเทศไทย อยู่ระหว่างการพิจารณา คาดตอบกลับวันที่ 24 มิถุนายนนี้ จะได้วัคซีนช่วงกรกฎาคม
วันนี้ (21 มิถุนายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ว่า รัฐบาลญี่ปุ่นได้ทำข้อเสนอบริจาควัคซีนแอสตร้าเซนเนก้าให้ประเทศไทยผ่านมายังกระทรวงต่างประเทศและกระทรวงสาธารณสุข หากพิจารณารายละเอียดข้อเสนอเรียบร้อย คาดว่าจะลงนามตอบกลับไปได้ในวันที่ 24 มิถุนายนนี้ และส่งมาได้ในเดือนกรกฎาคม โดยยังไม่สามารถเปิดเผยรายละเอียดจำนวนวัคซีนที่จะบริจาคได้ สำหรับการบริจาควัคซีนของญี่ปุ่นถือเป็นสัมพันธไมตรีและมิตรภาพระหว่างสองประเทศ ช่วยให้ประเทศไทยสามารถกระจายวัคซีนได้เพิ่มมากขึ้น และเป็นยี่ห้อเดียวกับที่ประเทศไทยใช้ ทำให้สามารถนำมาฉีดเข็มแรกได้อย่างเต็มที่และมีความคล่องตัวมากขึ้น นอกจากนี้ ญี่ปุ่นมีการลงทุนในประเทศไทยจำนวนมาก หลังผ่านพ้นสถานการณ์โควิดการลงทุนและค้าขายระหว่างสองประเทศก็จะแน่นแฟ้นกว่าเดิม
นายอนุทินกล่าวต่อว่า สำหรับการกระจายวัคซีนโควิด 19 เป็นไปตามสูตรของ ศบค. เพื่อให้เกิดเป็นบรรทัดฐาน เมื่อวัคซีนส่งไปถึงแต่ละจังหวัด คณะกรรมการโรคติดต่อจังหวัด/คณะกรรมการโรคติดต่อกรุงเทพมหานครจะพิจารณาจัดสรรอย่างเหมาะสมแต่ละพื้นที่ต่อไป โดยวัคซีนแอสตร้าเซนเนก้าทยอยส่งมาทุกสัปดาห์ ขอให้แต่ละจังหวัดเมื่อรับวัคซีนไปแล้วกระจายและฉีดอย่างเหมาะสม เพื่อให้สามารถฉีดได้อย่างต่อเนื่อง ไม่ขาดช่วง ส่วนกรณีหนังสือของปลัดกระทวงมหาดไทยขอให้กระทรวงสาธารณสุขพิจารณาสนับสนุนวัคซีนให้บริษัทเอกชน ทางปลัดกระทรวงมหาดไทยได้มีการยกเลิกหนังสือดังกล่าวไปแล้ว
สำหรับนโยบายเปิดประเทศของนายกรัฐมนตรี มีการประเมินทุกมิติ ทั้งการติดเชื้อ ปัจจัยเสี่ยงต่างๆปัญหาปากท้อง และโอกาสการสร้างรายได้ของประชาชน อย่างไรก็ตาม กระทรวงสาธารณสุขให้การสนับสนุนอย่างเต็มที่หากมีเหตุการณ์ได้เตรียมพร้อมรับมือทั้งบุคลากรทางการแพทย์ ยา เวชภัณฑ์ รวมถึงวัคซีน เพื่อให้สามารถดำเนินการตามนโยบายได้ โดยภายใน 1-2 วันจะมีการหารือร่วมกับผู้บริหารกระทรวงสาธารณสุข ผู้ตรวจราชการกระทรวงสาธารณสุขทุกเขตสุขภาพ และนายแพทย์สาธารณสุขจังหวัดทั่วประเทศ” นายอนุทินกล่าว
******************************** 21 มิถุนายน 2564
วันศุกร์ที่ 20 พฤษภาคม 2565
โฆษกรัฐบาลเผยผู้ติดเชื้อรายใหม่ 6,463 ราย  ขณะที่ นายกฯ กำชับหน่วยงานที่เกี่ยวข้องรัดกุมการจัดหน่วยเลือกตั้งท้องถิ่น กทม.และเมืองพัทยา ตามมาตรการสธ. อย่างเคร่งครัด ในวันอาทิตย์นี้
โฆษกรัฐบาลเผยผู้ติดเชื้อรายใหม่ 6,463 ราย  ขณะที่ นายกฯ กำชับ หน่วยงานที่เกี่ยวข้องรัดกุมการจัดหน่วยเลือกตั้งท้องถิ่น กทม.และเมืองพัทยา ตามมาตรการสธ. อย่างเคร่งครัด ในวันอาทิตย์ นี้
วันนี้ (20 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากหน่วยงานที่เกี่ยวข้อง ขอให้รัดกุมการจัดสถานที่หน่วยเลือกตั้งสำหรับผู้มาใช้สิทธิการเลือกตั้งท้องถิ่น ทั้งการเลือกผู้ว่าราชการกรุงเทพมหานคร (กทม.) และ สมาชิกสภากทม. (ส.ก.) รวมถึงเลือกตั้งนายกเมืองพัทยา และสมาชิกสภาเมืองพัทยา ในวันอาทิตย์ที่ 22 พฤษภาคม นี้ ตามมาตรการสาธารณสุขอย่างเคร่งครัด รวมทั้งให้มีการจัดคูหาแยกสำหรับผู้ติดเชื้อหรือกลุ่มเสี่ยง เพื่อควบคุมการแพร่ระบาดโรคโควิด-19 โดยหน่วยเลือกตั้งให้ติดตั้งเครื่องวัดอุณหภูมิ จัดเตรียมเจลแอลกอฮอล์ ลดความแออัดขณะรอลงคะแนนในพื้นที่คูหาเลือกตั้ง ระหว่างการนับคะแนนจัดให้มีการเว้นระยะห่างระหว่างเจ้าหน้าที่และประชาชนอย่างน้อย 1-2 เมตร พร้อมขอความร่วมมือประชาชน หลีกเลี่ยงการส่งเสียงตะโกนเชียร์ในขณะนับคะแนนด้วย
สำหรับรายงานสถานการณ์ยอดผู้ติดเชื้อโควิด-19 วันนี้ (20 พฤษภาคม 2565) รวม 6,463 ราย จำแนกเป็นผู้ป่วยจากในประเทศ 6,462 ราย ผู้ป่วยมาจากต่างประเทศ 1 ราย ทำให้มียอดผู้ป่วยสะสม 2,177,943 ราย (ตั้งแต่ 1 มกราคม 2565) หายป่วยกลับบ้านแล้ว 7,091 ราย หายป่วยสะสม 2,144,296 ราย (ตั้งแต่ 1 มกราคม 2565) ผู้ป่วยกำลังรักษา 58,910 ราย และเสียชีวิต 41 ราย ส่วนจำนวนผู้ป่วยปอดอักเสบรักษาตัวอยู่ในโรงพยาบาล รวม 1,037 ราย เฉลี่ยจังหวัดละ 13 ราย และมีอัตราครองเตียง ร้อยละ 14.1
วันเสาร์ที่ 22 มกราคม 2565
รัฐมนตรีว่าการกะรทรวงยุติธรรม บุกตลาดเทิดไท ตาลคู่ จ.นครราชสีมา ลุยประชาสัมพันธ์การเข้าถึงกระบวนการยุติธรรมกรณีเหยื่อคดีอาญา
รัฐมนตรีว่าการกะรทรวงยุติธรรม บุกตลาดเทิดไท ตาลคู่ จ.นครราชสีมา ลุยประชาสัมพันธ์การเข้าถึงกระบวนการยุติธรรมกรณีเหยื่อคดีอาญา หวังลดความเหลื่อมล้ำในสังคม เพียงโทร 1111 กด 77
จากกรณีรัฐบาลมีโครงการแก้ปัญหาราคาหมูที่สูงขึ้นหลังปริมาณหมูในระบบขาดหายไป โดยกำหนดให้ขายหมูเนื้อแดงราคาถูกกิโลกรัมละไม่เกิน 150 บาท นั้น
ล่าสุด วันที่ 22 ม.ค. 65 เวลา 11.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม ได้ลงพื้นที่ให้กำลังใจเยี่ยมเยียนผู้ค้า ตลาดเทิดไท ตาลคู่จ.นครราชสีมา โดยได้มีการเดินเยี่ยมชมทั้งตลาดพร้อมสังเกตการณ์ราคาสินค้าเกษตร นอกจากนี้ยังได้มีการพูดคุยกับพ่อค้าแม่ค้าผักผลไม้ ซึ่งภาพรวมที่เห็นในตลาดพบว่าสินค้าต่าง ๆ เหล่านี้ยังมีราคาปกติ อย่างไรก็ตาม สิ่งที่ตนได้เห็นคือการแก้ไขปัญหาราคาหมูแพงซึ่งพบว่า ราคาหมูเนื้อแดงอยู่ที่ 150 บาท ต่อกิโลกรัม เท่านั้นตามโครงการของรัฐบาลและนายจุรินทร์ ลักษณวิศิษฏ์ รัฐมนตรีว่าการกระทรวงพาณิชย์ ซึ่งตลาดเทิดไท ตาลคู่แห่งนี้ได้สนองนโยบายรัฐเพื่อช่วยแบ่งเบาภาระของประชาชนด้วยเช่นกัน
นอกจากนี้ นายสมศักดิ์ ยังได้เดินประชาสัมพันธ์ในเรื่องการช่วยเหลือเยียวยาประชาชนที่ตกเป็นเหยื่ออาชญากรรมหรือผู้เสียหายในคดีอาญา รวมทั้งการคุ้มครองพยานในคดีอาญา และกรณีที่ประชาชนไม่มีทนายความเพื่อต่อสู้คดีเพื่ออำนวยความยุติธรรม ลดความเหลื่อมล้ำ โดยสามารถติดต่อขอรับความช่วยเหลือได้ที่ส่วนกลาง คือ กรมคุ้มครองสิทธิและเสรีภาพ และส่วนภูมิภาค ได้แก่สำนักงานยุติธรรมจังหวัดทุกแห่งทั่วประเทศ หรือติดต่อที่ สายด่วนยุติธรรม โทร. 1111 กด 77 โดยเวลานี้ตนยืนยันว่าเรามีงบประมาณเพียงพอที่จะสามารถดูแลประชาชน
“การเดินทางลงพื้นที่เยี่ยมเยียนผู้ค้าในวันนี้ เพราะผมอยากดูชีวิตความเป็นอยู่ของพวกเขา เนื่องจากขณะนี้ราคาสินค้ามีการขยับสูงขึ้น แต่รัฐบาลไม่ได้ทอดทิ้งยังทำงานเต็มที่เพื่อช่วยเหลือประชาชน ในส่วนงานของกระทรวงยุติธรรมผมอยากลงพื้นที่แบบนี้บ่อย ๆ เพราะอยากให้ประชาชนเข้าถึงสิทธิและรับรู้เรื่องของกระบวนการยุติธรรมอย่างเสมอภาค ซึ่งยอมรับว่าเวลานี้ประชาชนรู้จักกระทรวงยุติธรรมมากขึ้นแล้ว โดยผมและกรมต่าง ๆ จะคอยขับเคลื่อนบริการเอาความยุติธรรมใส่มือประชาชน” นายสมศักดิ์ ระบุ
วันอังคารที่ 28 ธันวาคม 2564
กรมบัญชีกลางรุดประสานทายาทของพลเมืองดีที่เสียชีวิตจากการช่วยเหลือคนตกคลอง และถูกกระแสไฟฟ้าดูด ที่ จ.สมุทรปราการ เพื่อเตรียมจ่ายเงินสงเคราะห์ผู้ประสบภัยฯ
จากกรณีพลเมืองดีได้ช่วยเหลือผู้ขับขี่รถ จยย.ตกคลองและถูกกระแสไฟฟ้าดูดเสียชีวิตระหว่างไปช่วยเหลือในคลองลาดกระบัง จ.สมุทรปราการ ซึ่งต่อมา กฟน.ยอมรับว่า เหตุเกิดจากกิ่งโคมไฟฟ้าสาธารณะไฟฟ้ารั่วจริง เข้าหลักเกณฑ์ของ พ.ร.บ.สงเคราะห์ผู้ประสบภัย
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า จากกรณีของนายอัศวิน ศรีสลับ ราษฎร อ.บ้านกรวด จ.บุรีรัมย์ ที่ได้ช่วยเหลือผู้ขับขี่รถจักรยานยนต์ตกคลองและถูกกระแสไฟฟ้าดูดเสียชีวิตระหว่างเข้าไปช่วยเหลือ ในคลองลาดกระบัง ท้ายซอยกิ่งแก้ว 48 ต.ราชาเทวะ อ.บางพลี จ.สมุทรปราการ ซึ่งต่อมาการไฟฟ้านครหลวงออกมายอมรับว่า เหตุเกิดจากกิ่งโคมไฟฟ้าสาธารณะ อบต.ราชาเทวะ มีไฟฟ้ารั่วจริง ส่งผลให้ทั้งผู้ที่ประสบอุบัติเหตุตกน้ำและผู้ให้ความช่วยเหลือเสียชีวิตทั้งคู่ ซึ่งกรณีดังกล่าวเข้าหลักเกณฑ์ของ พ.ร.บ.สงเคราะห์ผู้ประสบภัยเนื่องจากการช่วยเหลือราชการ การปฏิบัติงานของชาติ หรือการปฏิบัติตามหน้าที่มนุษยธรรม พ.ศ. 2543
ขณะนี้กรมบัญชีกลางได้มอบหมายให้สำนักงานคลังจังหวัดบุรีรัมย์สร้างความเข้าใจให้กับทายาทของนายอัศวิน ศรีสลับ ประกอบด้วย คู่สมรส บุตร 1 คน บิดา และมารดา โดยได้ชี้แจงถึงสิทธิที่จะได้รับและกระบวนการยื่นคำขอรับการช่วยเหลือตามกฎหมายในฐานะพลเมืองดี ซึ่งทายาทได้จัดเตรียมเอกสารประกอบแบบคำขอ และเตรียมส่งเรื่องไปยังสำนักงานคลังจังหวัดสมุทรปราการซึ่งเป็นพื้นที่เกิดเหตุ ให้ดำเนินการส่งเรื่องมาที่กรมบัญชีกลางเพื่อนำเข้าคณะกรรมการสงเคราะห์ผู้ประสบภัย ซึ่งมีปลัดกระทรวงการคลังเป็นประธานเพื่ออนุมัติเงินช่วยเหลือผู้ประสบภัยต่อไป
“สำหรับ พ.ร.บ.สงเคราะห์ผู้ประสบภัยฯ มีวัตถุประสงค์เพื่อช่วยเหลือผู้ที่ทำความดีให้แก่สังคม ประกอบด้วย การช่วยเหลือราชการด้วยความสมัครใจ หรือทางราชการร้องขอโดยไม่หวังผลตอบแทนใด ๆ จากทางราชการ การปฏิบัติงานของชาติตามที่ได้รับมอบหมายจากทางราชการ การปฏิบัติตามหน้าที่หรือช่วยเหลือผู้อื่นตามที่กฎหมายกำหนด และการปฏิบัติหน้าที่เป็นพลเมืองดี เช่น ช่วยเหลือคนตกน้ำ ช่วยสกัดคนร้าย เป็นต้น โดยหากผู้นั้นได้รับอันตรายจนสูญเสียอวัยวะ พิการ ทุพพลภาพ จนไม่สามารถทำงานได้หรือถึงแก่ความตาย และครอบครัวได้รับความเดือดร้อน พ.ร.บ.สงเคราะห์ผู้ประสบภัยฯ ได้กำหนดการให้ความช่วยเหลือเบื้องต้น ดังนี้ ค่ารักษาพยาบาล เงินชดเชยเป็นก้อน กรณีทุพพลภาพจะได้รับเงินดำรงชีพเป็นรายเดือนตลอดชีวิต หรือกรณีถึงแก่ความตายจะได้รับค่ารักษาพยาบาลก่อนถึงแก่ความตาย เงินชดเชย และเงินช่วยเหลือค่าจัดการศพ ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
วันจันทร์ที่ 29 พฤศจิกายน 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช พร้อมจัดเจ้าหน้าที่เฝ้าระวังสถานการณ์อย่างใกล้ชิด ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยในวันที่ 29 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช บนถนนทางหลวงชนบทสาย นศ.4021 แยกทางหลวงแผ่นดินหมายเลข 4151
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยในวันที่ 29 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช บนถนนทางหลวงชนบทสาย นศ.4021 แยกทางหลวงแผ่นดินหมายเลข 4151 (กม. ที่ 2+380) - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช บริเวณ กม. ที่ 10+000 - 10+900 น้ำท่วมสูง 25 เซนติเมตร ยานพาหนะสามารถสัญจรผ่านได้ และบริเวณ 14+900 - 16+750 น้ำท่วมสูง 50 เซนติเมตร ยานพาหนะไม่สามารถสัญจรผ่านได้
ทั้งนี้ ทช. ได้เฝ้าระวังสถานการณ์อย่างใกล้ชิด เตรียมพร้อมติดตั้งป้ายเตือนบริเวณที่ได้รับผลกระทบในเส้นทางดังกล่าว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่กำชับให้หน่วยงานในสังกัดเตรียมพร้อมติดตามสถานการณ์อุทกภัยในพื้นที่เสี่ยงอย่างต่อเนื่อง เพื่อให้การอำนวยความสะดวกปลอดภัยให้กับประชาชนเป็นไปอย่างรวดเร็วทันต่อสถานการณ์ โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันเสาร์ที่ 6 พฤศจิกายน 2564
ครม.เคาะเพิ่มวันหยุด ปี65 ขอเอกชนร่วมมือ หวังกระตุ้นเศรษฐกิจ
ก.แรงงาน ขอความร่วมมือนายจ้าง สถานประกอบกิจการกำหนดวันหยุดเพิ่มเติมให้ลูกจ้างเป็นกรณีพิเศษ ให้สอดคล้องตามมติคณะรัฐมนตรีเพื่อกระตุ้นการบริโภคภายในประเทศ และเศรษฐกิจในภาพรวม
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ตามที่คณะรัฐมนตรีได้มีมติเมื่อวันที่ 4พฤศจิกายน2564รับทราบภาพรวมวันหยุดราชการ ประจำปี 2565 จำนวน 19 วัน และเห็นชอบการกำหนดวันหยุดราชการเพิ่มเป็นกรณีพิเศษ ประจำปี 2565 จำนวน 4 วัน ได้แก่ (1) วันศุกร์ที่ 15 กรกฎาคม 2565 (2) วันศุกร์ที่ 29 กรกฎาคม 2565 (3) วันศุกร์ที่ 14 ตุลาคม 2565 และ (4) วันศุกร์ที่ 30 ธันวาคม 2565 นั้น เพื่อให้การกำหนดวันหยุดตามประเพณีของนายจ้างภาคเอกชนประจำปี 2565 มีความสอดคล้องกับมาตรา 29 แห่งพระราชบัญญัติคุ้มครองแรงงาน พ.ศ. 2541ซึ่งกำหนดให้นายจ้างกำหนดวันหยุดตามประเพณีให้ลูกจ้างทราบล่วงหน้าไม่น้อยกว่า 13 วัน โดยรวมวันแรงงานแห่งชาติ โดยกำหนดจากวันหยุดราชการประจำปี วันหยุดทางศาสนาหรือขนบธรรมเนียมประเพณีแห่งท้องถิ่น นายจ้างก็สามารถนำวันหยุดราชการประจำปี 2565 ทั้ง 19 วันดังกล่าว ไปเป็นแนวทางในการกำหนดวันหยุดตามประเพณีประจำปี 2565เพื่อให้ลูกจ้างได้หยุดไปร่วมประเพณีรวมทั้งวางแผนการดำเนินชีวิตของตนเองและครอบครัวให้สอดคล้องกับการทำงานได้อย่างเหมาะสม
นายนิยมสองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กรมสวัสดิการและคุ้มครองแรงงานขอความร่วมมือนายจ้าง สถานประกอบกิจการภาคเอกชน กำหนดให้วันศุกร์ที่15กรกฎาคม 2565 วันศุกร์ที่29กรกฎาคม2565วันศุกร์ที่14ตุลาคม2565และวันศุกร์ที่30ธันวาคม2565เป็นวันหยุดเพิ่มเติมให้ลูกจ้างเป็นกรณีพิเศษเพื่อให้ลูกจ้างได้มีวันหยุดต่อเนื่องและสามารถเดินทางกลับภูมิลำเนาหรือท่องเที่ยวต่างจังหวัด เพื่อสนับสนุนมาตรการกระตุ้นเศรษฐกิจของรัฐบาล ทั้งนี้นายจ้างจะต้องจ่ายค่าจ้างในวันหยุดดังกล่าวให้แก่ลูกจ้างด้วย หากมีข้อสงสัยสอบถามได้ที่ สำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานคร ทั้ง 10 พื้นที่ หรือสายด่วน 1506 กด 3
วันพุธที่ 13 เมษายน 2565
บขส. เปิดเผยตัวเลขผู้โดยสารเดินทางออกจากกรุงเทพฯ เมื่อวันที่ 12 เม.ย. 2565 กว่า 4 หมื่นคน เป็นไปตามที่คาดการณ์ไว้
แนะนำประชาชนเที่ยวกลับ จองตั๋วล่วงหน้าผ่านระบบออนไลน์สะดวก ลดสัมผัส สมาชิก บขส. Card รับส่วนลด 5% และสะสมคะแนนคูณสอง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยว่า เมื่อวันที่ 12 เมษายน 2565 มีผู้โดยสารใช้บริการรถโดยสารเดินทางเข้า-ออก กรุงเทพฯ จำนวน 70,327 คน ใช้รถโดยสาร (รถ บขส., รถร่วม, รถตู้) จำนวน 5,919 เที่ยว โดยเป็นการเดินทางขาออก จำนวน 3,031 เที่ยว มีผู้โดยสารเดินทาง 42,769 คน ส่วนการเดินทางขาเข้ากรุงเทพฯ จำนวน 2,888 เที่ยว มีผู้โดยสารเดินทาง 27,558 คน สำหรับการเดินทางวันนี้ (13 เม.ย. 2565) บริษัท ขนส่ง จำกัด (บขส.) คาดการณ์ว่า จะยังมีประชาชนบางส่วน โดยเฉพาะคนบ้านใกล้ อาทิ จังหวัดนครราชสีมา กาญจนบุรี สระบุรี และชลบุรี เดินทางในระยะสั้นอยู่ ซึ่ง บขส. ได้เตรียมจัดรถโดยสารไว้รองรับแล้ว
กรรมการผู้จัดการใหญ่ บขส. กล่าวด้วยว่า ในการเดินทางเที่ยวกลับ 16 - 18 เมษายน 2565 คาดการณ์ว่า จะมีผู้โดยสารใช้บริการเฉลี่ยวันละ 38,000 คน และใช้รถโดยสารประมาณ 3,700 เที่ยว จึงได้มีการสั่งการไปยังนายสถานีเดินรถให้เตรียมความพร้อม และจัดหารถโดยสารไว้ให้บริการอย่างเพียงพอ
รวมทั้งได้ขอความร่วมมือไปยังหน่วยงานที่เกี่ยวข้อง ร่วมกันอำนวยความสะดวก และให้บริการประชาชนตลอดเทศกาลสงกรานต์นี้ด้วย ทั้งนี้ผู้โดยสารสามารถซื้อตั๋วล่วงหน้า เพื่อเตรียมเดินทางกลับเข้ากรุงเทพฯ ผ่านระบบจองตั๋วออนไลน์ Application: E-Ticket หรือ Website: บขส. ได้ง่าย ลดการสัมผัส และพิเศษกว่าใคร สมาชิก บขส.Card เมื่อซื้อตั๋วจะได้รับส่วนลดค่าโดยสาร 5% (ตลอดอายุสมาชิก) และหากซื้อตั๋วผ่านช่องทางออนไลน์ Application: E-Ticket และ Website: บขส. จะได้รับคะแนนคูณสองตลอดเดือนเมษายนนี้ สอบถามข้อมูลการเดินทางเพิ่มเติม โทร Call Center 1490 เรียก บขส. ตลอด 24 ชั่วโมง
สำหรับมาตรการด้านความปลอดภัย บขส. ได้ดำเนินการตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ทั้งในส่วนของรถโดยสาร และพนักงาน โดยพนักงานขับรถทุกคน ต้องมีผลตรวจหาสารเสพติดและแอลกอฮอล์เป็นศูนย์ เพื่อสร้างความปลอดภัยและป้องกันอุบัติเหตุ รวมทั้งขอให้ปฏิบัติตามมาตรการสาธารณสุข อาทิ พนักงานประจำรถต้องตรวจหาเชื้อไวรัส COVID-19 แบบ Antigen Test Kit หรือ ATK ทุก 3 วัน สวมหน้ากากอนามัยตลอดเวลา เช็ดทำความสะอาดรถโดยสารด้วยน้ำยาฆ่าเชื้อโรคก่อนนำรถมาให้บริการ และมีการระบายอากาศอย่างเพียงพอ
นอกจากนี้ ในส่วนมาตรการป้องกันและควบคุมการแพร่ระบาดของโรคติดเชื้อไวรัส COVID-19 ภายในสถานี มีการดำเนินการตามมาตรการ COVID Free Setting สำหรับบริการขนส่งสาธารณะ อาทิ มีการตรวจวัดอุณหภูมิ มีการเช็ดทำความสะอาดในจุดที่สัมผัสบ่อย (เคาน์เตอร์จำหน่ายตั๋ว และห้องน้ำ) มีการเว้นระยะห่างในสถานีขนส่ง และจัดให้มีการระบายอากาศที่ดีและเพียงพอ
วันพฤหัสบดีที่ 10 มีนาคม 2565
กรมทางหลวงชนบทก่อสร้างทางเข้าโครงการอนุรักษ์ระบบนิเวศป่าไม้ห้วยลู่ตามพระราชดำริจังหวัดน่าน กว่า 10 กิโลเมตร คาดแล้วเสร็จกรกฎาคม 2565
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 17 (เชียงราย) ดำเนินโครงการก่อสร้างถนนสายแยกทางหลวงแผ่นดินหมายเลข 1091 - โครงการอนุรักษ์ระบบนิเวศป่าไม้ห้วยลู่ตามพระราชดำริ อำเภอเมือง จังหวัดน่าน รวมระยะทาง 10.805 กิโลเมตร
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 17 (เชียงราย) ดำเนินโครงการก่อสร้างถนนสายแยกทางหลวงแผ่นดินหมายเลข 1091 - โครงการอนุรักษ์ระบบนิเวศป่าไม้ห้วยลู่ตามพระราชดำริ อำเภอเมือง จังหวัดน่าน ซึ่งก่อสร้างเป็นถนนคอนกรีตเสริมเหล็ก รวมระยะทาง 10.805 กิโลเมตร เนื่องจากพื้นที่ดังกล่าวอยู่ภายในบริเวณโครงการพระราชดำริ ประชาชนส่วนใหญ่มีการทำเกษตรกรรมปลูกพืชผักปลอดสารพิษ ข้าว และผลไม้เมืองหนาว จึงจำเป็นต้องใช้เส้นทางในการเดินทางขนส่งพืชผลทางการเกษตรเป็นประจำ การก่อสร้างเส้นทางซึ่งเชื่อมระหว่างพื้นที่โครงการพระราชดำริไปสู่ถนนสายหลัก จะเป็นการเพิ่มความสะดวกปลอดภัยในการเดินทางและการขนส่งผลผลิตของเกษตรกร ตลอดจนช่วยอำนวยความสะดวกให้กับหน่วยงานในการเข้าไปช่วยเหลือและส่งเสริมอาชีพด้านต่าง ๆ เพื่อพัฒนาคุณภาพชีวิตของประชาชนในพื้นที่ให้ดีขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางเชื่อมโยงโครงข่ายถนนสายรองสู่ถนนสายหลัก สนับสนุนเส้นทางการคมนาคมเพื่อส่งเสริมการพัฒนาคุณภาพชีวิตของประชาชน ปัจจุบันโครงการดังกล่าวมีความคืบหน้าไปแล้วกว่าร้อยละ 57 ซึ่งอยู่ในขั้นตอนการก่อสร้างงานพื้นทางและงานผิวทาง คาดว่าจะก่อสร้างแล้วเสร็จในเดือนกรกฎาคม 2565
วันอังคารที่ 28 มิถุนายน 2565
ครม. ลดอัตราอากรศุลกากรที่นั่งนิรภัยสำหรับเด็ก (Car seat) ถึง 31 ธันวาคม 66 บรรเทาค่าใช้จ่าย  ส่งเสริมการใช้ที่นั่งนิรภัยสำหรับเด็ก
ครม. ลดอัตราอากรศุลกากรที่นั่งนิรภัยสำหรับเด็ก (Car seat) ถึง 31 ธันวาคม 66 บรรเทาค่าใช้จ่าย ส่งเสริมการใช้ที่นั่งนิรภัยสำหรับเด็กและเป็นการปฏิบัติตามกฎหมายพระราชบัญญัติจราจรทางบกฉบับที่ 13
วันที่ 28 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี เห็นชอบยกเว้นอากรสำหรับที่นั่งนิรภัยสำหรับเด็ก (Car seat) เฉพาะที่นั่งนิรภัยสำหรับเด็กนำเข้า ตามร่างประกาศกระทรวงการคลัง ลดอัตราอากร และยกเว้นศุลกากร ตามมาตรา 12 แห่งพระราชกำหนดพิกัดอัตราศุลกากร พ.ศ. 2530 (ฉบับที่ ..)
โดยให้มีผลตั้งแต่วันถัดจากวันที่ประกาศในราชกิจจานุเบกษา จนถึงวันที่ 31 ธันวาคม 2566
สาระสำคัญ ร่างประกาศกระทรวงการคลัง กำหนดยกเว้นอากร สำหรับที่นั่งนิรภัยสำหรับเด็ก (Car seat) เฉพาะที่นั่งนิรภัยสำหรับเด็กนำเข้ามาโดยให้ยกเว้นอากรถึงวันที่ 31 ธันวาคม 2566 โดยให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และตั้งแต่วันที่ 1 มกราคม 2567 เป็นต้นไป จึงให้จัดเก็บอัตราอากรร้อยละ 20 ตามเดิม ทั้งนี้ เพื่อช่วยบรรเทาภาระค่าใช้จ่ายของประชาชน สนับสนุนด้านความปลอดภัยในชีวิตและร่างกายของประชาชน ส่งเสริมให้เกิดการใช้ที่นั่งนิรภัยสำหรับเด็กและเป็นการปฏิบัติตามกฎหมายพระราชบัญญัติจราจรทางบกฉบับที่ 13 ซึ่งจะมีผลบังคับใช้ตั้งแต่วันที่ 4 กันยายน 65
โฆษกประจำสำนักนายกรัฐมนตรี ยังกล่าวเพิ่มเติมว่า ปัจจุบันตลาดที่นั่งนิรภัยสำหรับเด็กส่วนใหญ่ เป็นการนำเข้าจากต่างประเทศ และยังมีผู้ประกอบการไทยที่ผลิตที่นั่งนิรภัยสำหรับเด็กจำนวนน้อย เนื่องจากปริมาณความต้องการใช้ที่นั่งนิรภัยสำหรับเด็กในประเทศที่ผ่านมามีจำนวนไม่มากพอ ที่จะทำให้ผู้ประกอบการมีการลงทุน อย่างไรก็ตาม สภาอุตสาหกรรมแห่งประเทศไทย เห็นว่า การลดอัตราอากรขาเข้าสำหรับที่นั่งนิรภัยสำหรับเด็กเป็นระยะเวลา 1 ปี เพื่อสนับสนุนการลดราคาให้กับผู้บริโภค ประกอบกับการบังคับใช้พระราชบัญญัติจราจรทางบก ฉบับที่ 13 พ.ศ. 2565 คาดการณ์ว่าจะมีปริมาณความต้องการใช้ในประเทศสูงขึ้น จะทำให้ผู้ประกอบการไทยมีศักยภาพในการผลิตที่นั่งนิรภัยสำหรับเด็ก อาจสนใจที่จะลงทุนผลิตที่นั่งนิรภัยสำหรับเด็กในประเทศเพิ่มมากขึ้น
วันจันทร์ที่ 12 กรกฎาคม 2564
กรมบัญชีกลางออกหลักเกณฑ์และอัตราค่ารักษาพยาบาล กรณีรักษาตัวที่บ้าน (Home Isolation) และกรณีมีอาการผิดปกติภายหลังได้รับวัคซีนป้องกันโควิด 19
กรมบัญชีกลางกำหนดหลักเกณฑ์ อัตรา วิธีการ และเงื่อนไข การเบิกเงินสวัสดิการเกี่ยวกับการรักษาพยาบาล กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 หรือโรคโควิด 19 (ฉบับที่ 3)
นายประภาศ คงเอียด อธิบดีกรมบัญชีกลาง เปิดเผยว่า เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) ยังคงมีจำนวนผู้ติดเชื้อเพิ่มขึ้นอย่างต่อเนื่อง ส่งผลกระทบต่อการรักษาผู้ป่วยที่สถานพยาบาลของทางราชการหรือสถานที่อื่นที่สถานพยาบาลได้จัดเตรียมไว้ อีกทั้งกระทรวงสาธารณสุข โดยกรมการแพทย์ ได้กำหนดแนวทางการให้การรักษาพยาบาลผู้ติดเชื้อโควิด 19 ที่บ้าน (Home Isolation) หรือในสถานที่อื่น ๆ (Community Isolation) ระหว่างรอเข้ารับการรักษาพยาบาลเป็นผู้ป่วยใน ประกอบกับได้มีการเสนอข้อมูลเกี่ยวกับผู้ป่วยภาวะเกล็ดเลือดต่ำที่กระตุ้นการเกิดหลอดเลือดอุดตันจากภูมิคุ้มกันภายหลังได้รับวัคซีนด้วยนั้น กรมบัญชีกลางจึงได้กำหนดหลักเกณฑ์ อัตรา วิธีการ และเงื่อนไข การเบิกเงินสวัสดิการเกี่ยวกับการรักษาพยาบาล กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 หรือโรคโควิด 19 (ฉบับที่ 3) โดยมีสาระสำคัญ ดังนี้
1. กรณีได้รับการวินิจฉัยว่าติดเชื้อโควิด 19 และอยู่ระหว่างรอเข้ารับการรักษาเป็นผู้ป่วยใน ซึ่งแพทย์มีความเห็นให้รักษาตัวที่บ้าน (Home Isolation) หรือสถานที่อื่น ๆ (Community Isolation) ผู้มีสิทธิสามารถเบิกเงินสวัสดิการเกี่ยวกับการรักษาพยาบาลได้ ดังนี้
1.1 ค่าบริการของสถานพยาบาลและการดูแลผู้ป่วยกรณีพักรอก่อนเข้ารับการรักษาเป็นผู้ป่วยใน ในอัตราเท่าที่จ่ายจริง วันละไม่เกิน 1,000 บาท และไม่เกิน 14 วัน
1.2 ค่าอุปกรณ์ทางการแพทย์ที่จำเป็นต้องใช้ในการติดตามอาการ ในอัตราเท่าที่จ่ายจริง ไม่เกิน 1,100 บาท ต่อราย
1.3 ค่ายา ค่าเอกซเรย์ ค่าตรวจทางห้องปฏิบัติการ และค่ารักษาพยาบาลอื่น ๆ ในอัตราเท่าที่จ่ายจริง แต่ไม่เกินอัตราที่กระทรวงการคลังกำหนด
1.4 ค่าพาหนะส่งต่อ ในอัตราเท่าที่จ่ายจริง ไม่เกิน 1,000 บาท และค่าทำความสะอาดฆ่าเชื้อบนรถพาหนะ ในอัตราเท่าที่จ่ายจริง ไม่เกิน 3,700 บาทต่อครั้ง ซึ่งรวมค่าใช้จ่ายอุปกรณ์ป้องกันบุคคลของเจ้าหน้าที่แล้ว
2. กรณีมีอาการผิดปกติภายหลังได้รับวัคซีนป้องกันโรคโควิด 19 และแพทย์สันนิษฐานว่าเกิดภาวะเกล็ดเลือดต่ำที่กระตุ้นการเกิดหลอดเลือดอุดตันจากภูมิคุ้มกันภายหลังได้รับวัคซีน หากเข้ารับการรักษาพยาบาลเป็นผู้ป่วยใน ให้มีสิทธิเบิกค่ารักษาพยาบาลได้ ดังนี้
2.1 ค่าตรวจ Heparin-PF 4 antibody (lgG) ELISA assay และค่าตรวจ Heparin induced platelet activation test (HIPA) ตามอัตราที่กระทรวงการคลังกำหนด เรื่อง อัตราค่าบริการสาธารณสุขเพื่อใช้สำหรับการเบิกจ่ายค่ารักษาพยาบาลในสถานพยาบาลของทางราชการ ลงวันที่ 24 พฤศจิกายน 2549 และที่แก้ไขเพิ่มเติม
2.2 ค่ายา IVIG (Human normal immunoglobulin, intravenous) ตามอัตราที่กระทรวงการคลังกำหนด
“หลักเกณฑ์และอัตราค่ารักษาพยาบาลข้างต้น มีผลบังคับใช้ตั้งแต่วันที่ 28 มิถุนายน 2564 เป็นต้นไป เพื่อเพิ่มประสิทธิภาพในการดูแลผู้ป่วยให้สอดคล้องกับสถานการณ์ในปัจจุบัน ทั้งนี้ หากมีข้อสงสัย สามารถสอบถามรายละเอียดได้ที่ Call center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลาง กล่าว
วันศุกร์ที่ 2 กรกฎาคม 2564
นายกฯ ขอประชาชนภูเก็ตภาคภูมิใจ Phuket Sandbox พร้อมขอทุกคนร่วมมือกันปฏิบัติตามมาตรการอย่างเคร่งครัด
นายกฯ ขอประชาชนภูเก็ตภาคภูมิใจ Phuket Sandbox พร้อมขอทุกคนร่วมมือกันปฏิบัติตามมาตรการอย่างเคร่งครัด
วันนี้ (1 ก.ค. 64) เวลา 12.45 น.ณ โรงแรมรอยัลภูเก็ตซิตี้ จังหวัดภูเก็ต ภายหลังการประชุมมอบนโยบายและข้อสั่งการเพื่อความสำเร็จอย่างยั่งยืนของ Phuket Sandbox พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผย จากการตรวจราชการติดตามความคืบหน้า Phuket Sandbox เพื่อรับฟังความคิดเห็นและการชี้แจงจากภาครัฐ การท่องเที่ยวแห่งประไทย ภาคธุรกิจ ภาคประชาสังคม และท้องถิ่นที่มีการเตรียมความพร้อมมาอย่างต่อเนื่องในช่วงที่ผ่านมา ทำให้รู้สึกอุ่นใจและเป็นที่น่าพอใจเป็นอย่างยิ่ง เพราะมีการประสานงานสอดคล้องกับศูนย์บริหารสถานการณ์โรคติดเชื้อไวรัสโคโรนา 2019 (โควิด-19) (ศบค.) และกระทรวงสาธารณสุข โดยในวันนี้มีเที่ยวบินที่จะเดินทางเข้ามายังจังหวัดภูเก็ต รวม 11 เที่ยวบิน และยังมีเที่ยวบินที่จะเข้ามาอย่างต่อเนื่องใน 14 วันข้างหน้า และไตรมาสต่อ ๆ ไป หาก Phuket Sandbox ประสบความสำเร็จ ก็จะเป็นการนำร่องเปิดพื้นที่ท่องเที่ยวไปยังจังหวัดอื่น ๆ ได้
นายกรัฐมนตรียืนยันว่า การสัญจรมายังจังหวัดภูเก็ตมีทั้งทางบก ทางน้ำ และทางอากาศ และมีมาตรการคัดกรองที่เข้มงวด เนื่องจากเป็นพื้นที่ขนาดเล็ก ซึ่งอาจส่งผลกระทบต่อความสะดวกสบายของประชาชนในพื้นที่บ้าง จึงขอให้ทุกคนเสียสละ ร่วมมือกัน และขอให้ประชาชนในจังหวัดภูเก็ตทุกคนภาคภูมิใจ เพราะถือว่าเป็นภารกิจเพื่อชาติ ในฐานะผู้นำการทดลองรูปแบบ Sandbox ให้ประเทศไทยสามารถเดินไปสู่เป้าหมายตามที่กำหนดไว้ 120 วัน รวมทั้งขอให้ทุกคนช่วยกันปฏิบัติตามมาตรการอย่างเคร่งครัด ไม่ฝ่าฝืนกฎกติกา หรือมีการลักลอบเข้า-ออกพื้นที่อย่างผิดกฎหมาย มีจิตสำนึกและมีความรับผิดชอบเสมอ และขอให้จังหวัดอื่น ๆ ร่วมกันให้กำลังใจจังหวัดภูเก็ตด้วยเพราะถือเป็นเรื่องของคนไทยทั้งประเทศ
นายกรัฐมนตรียังกล่าวว่าในพื้นที่ภูเก็ตมากกว่าร้อยละ 90 พึ่งพารายได้จากการท่องเที่ยวและการบริการ ดังนั้นหาก Phuket Sandbox ประสบความสำเร็จจะทำให้เศรษฐกิจดีขึ้น รวมถึงภาคการผลิต ภาคการเกษตร ที่เกี่ยวโยงกันด้วย และยังเป็นการแสดงถึงประสิทธิภาพและศักยภาพของประเทศไทยให้เป็นที่ยอมรับของชาวต่างชาติ ซึ่งต้องคำนึงถึงชีวิต ความปลอดภัยของประชาชนและนักท่องเที่ยว ที่จะเดินทางเข้ามากว่าวันละ 650 คน ดังนั้นจะประมาทไม่ได้ จำเป็นต้องมีมาตรการ กฎกติกาต่าง ๆ ในการควบคุมโรค ทั้งนี้ จะเร่งผ่อนคลายมาตรการให้ประชาชนได้กลับมาดำเนินกิจการ/กิจกรรม แต่ก็เป็นความเสี่ยงที่ทุกคนต้องยอมรับด้วยกัน
ในตอนท้าย นายกรัฐมนตรีย้ำ “ไม่ทิ้งใครไว้ข้างหลัง” พร้อมเร่งเดินหน้าแก้ไขปัญหาทุกภาคส่วน ทั้งสถานการณ์การแพร่ระบาดของโรคโควิด-19 ควบคู่ไปกับการปฏิรูปเศรษฐกิจ ช่วยเหลือ SMEs ให้เข้าถึง Soft Loan แก้ไขปัญหาหนี้ หลังจากการแพร่ระบาดผ่านพ้นไปต้องเร่งเดินหน้าเปิดประเทศไทย ส่งเสริมการค้า การลงทุน แสดงศักยภาพด้านอื่นเพิ่มเติมจากอัตลักษณ์และวัฒนธรรมอันดีงาม ขอให้ทุกคนเชื่อมั่นในการทำงานของรัฐบาลที่จะดูแลทุกภาคส่วน เช่น กระทรวงแรงงาน ดูแลผู้ประกันตน ม33 และแรงงานนอกระบบที่ได้รับผลกระทบ ที่สำคัญคือขอให้ร่วมกันให้กำลังใจทีมแพทย์ พยาบาล ที่ทำงานกันอย่างทุ่มเทและเสียสละ มีความรักความเห็นใจซึ่งกันและกันในช่วงเวลานี้
................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 18 มิถุนายน 2564
ภูเก็ตพร้อม! ฉีดวัคซีนให้ประชาชนแล้ว เกิน 60%
....
1 ก.ค. 64 นี้ ถือเป็นดีเดย์สำหรับพี่น้องชาวภูเก็ตในการเปิดรับนักท่องเที่ยวต่างชาติที่จะเดินทางเข้าประเทศไทย (Phuket Sandbox) ดังนั้น เพื่อเป็นการเตรียมความพร้อมในการเปิดพื้นที่ได้อย่างปลอดภัยด้วยการสร้างภูมิคุ้มกันหมู่ รัฐบาลจึงเร่งฉีดวัคซีนป้องกันโรคโควิด-19 ให้กับพี่น้องชาวภูเก็ตให้ได้มากที่สุด
.
ล่าสุด ประชาชนที่อาศัยอยู่บนเกาะภูเก็ต จำนวน 346,855 คน (คิดเป็น 63.3% ของประชาชนในพื้นที่) ได้รับวัคซีนเข็มที่ 1 แล้ว และมีผู้ที่ได้รับวัคซีนครบ 2 เข็มแล้ว จำนวน 165,439 คน (คิดเป็น 30.2% ของประชาชนในพื้นที่) ซึ่งไปตามเป้าหมายที่วางไว้
.
นอกจากการสร้างภูมิคุ้มกันหมู่แล้ว จังหวัดภูเก็ตยังได้เตรียมการรองรับนักท่องเที่ยวอย่างเป็นระบบ ทั้งการปรับปรุงภูมิทัศน์ การดูแลรักษาความปลอดภัย การประเมินสถานประกอบการตามมาตรฐานสัญลักษณ์ SHA รวมถึงการต้อนรับนักท่องเที่ยวตั้งแต่ก่อนการเดินทางเข้าประเทศ การเข้าพัก การท่องเที่ยวและเข้าร่วมกิจกรรมต่าง ๆ จนถึงการเดินทางออกจากจังหวัด เพื่อเป็นต้นแบบให้จังหวัดท่องเที่ยวอื่น ๆ ต่อไป
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันศุกร์ที่ 19 พฤศจิกายน 2564
กสร. เปิดรับสมัครเสนอชื่อเป็นสถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจำปี 2565
กสร. เชิญชวนสปก.เข้าร่วมเสนอชื่อเพื่อพิจารณาเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจำปี 2565 เพื่อร่วมเป็นส่วนหนึ่งในการเสริมสร้างแรงงานสัมพันธ์ที่ดีในสถานประกอบกิจการ สนใจยื่นใบสมัคร ผ่านระบบอิเล็กทรอนิกส์ภายใน 17 ธ.ค. 64
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่า โครงการส่งเสริมสถานประกอบกิจการให้มีระบบบริหารจัดการที่ดีด้านแรงงานสัมพันธ์และสวัสดิการแรงงาน จัดขึ้นเพื่อสนับสนุนให้นายจ้างและลูกจ้างร่วมกันพัฒนาระบบการบริหารจัดการด้านแรงงานสัมพันธ์และสวัสดิการแรงงานในสถานประกอบกิจการ เป็นนโยบายที่รัฐมนตรีว่าการกระทรวงแรงงาน นายสุชาติ ชมกลิ่น เน้นย้ำในเรื่องของการเสริมสร้างระบบความร่วมมือในสถานประกอบกิจการ ที่จะสามารถป้องกันและการแก้ไขปัญหาความขัดแย้งแรงงานได้ โดยเน้นการส่งเสริมแรงงานสัมพันธ์ในระบบทวิภาคี กสร. จึงได้จัดกิจกรรมส่งเสริมให้สถานประกอบกิจการมีระบบการบริหารจัดการที่ดีด้านแรงงานสัมพันธ์และสวัสดิการแรงงาน เป็นประจำทุกปี เพื่อสร้างแรงจูงใจให้นายจ้าง ลูกจ้างได้เล็งเห็นถึงความสำคัญของการบริหารจัดการด้านแรงงานสัมพันธ์และสวัสดิการแรงงานที่ดี ซึ่งจะส่งผลให้ลูกจ้างมีคุณภาพชีวิตที่ดีขึ้น มีความมั่นคงและมีความสุขในการทำงาน นายจ้างได้ผลผลิตสูงสร้างความเชื่อมั่นให้นักลงทุนในและต่างประเทศ กระตุ้นเศรษฐกิจภาพรวมของประเทศ
อธิบดี กสร.กล่าวเพิ่มเติมว่า ในปีนี้ สถานประกอบกิจการที่มีลูกจ้างตั้งแต่ 50 คนขึ้นไปที่อยู่ภายใต้บังคับและปฏิบัติถูกต้องตามกฎหมายว่าด้วยแรงงานสัมพันธ์ และกฎหมายว่าด้วยการคุ้มครองแรงงาน สามารถยื่นใบสมัครเพื่อเสนอชื่อเข้ารับการคัดเลือกเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจำปี 2565 ผ่านระบบอิเล็กทรอนิกส์เท่านั้น ในวันที่ 1 – 17 ธ.ค. 64 ทั้งนี้ สถานประกอบกิจการยื่นแบบเสนอชื่อ และแบบรับรองตนเอง โดยแนบเอกสารผลงานที่จัดทำไฟล์ผลงานแบบอิเล็กทรอนิกส์ได้ 2 ช่องทาง คือ ทางระบบอิเล็กทรอนิกส์ และทางสำนักงานสวัสดิการและคุ้มครองแรงงานกรุงเทพมหานครพื้นที่ และสำนักงานสวัสดิการและคุ้มครองแรงงานจังหวัด ณ พื้นที่ตั้งของสถานประกอบกิจการตั้งอยู่ ตั้งแต่วันที่ 18 ธ.ค. 64 – 15 ม.ค. 65 โดยสามารถสอบถามรายละเอียดเพิ่มเติมได้ทางเว็บไซต์ http://relation.labour.go.th และทางโทรศัพท์ กลุ่มงานส่งเสริมแรงงานสัมพันธ์ สำนักแรงงานสัมพันธ์ 0 2660 2193
วันจันทร์ที่ 13 มิถุนายน 2565
องค์การขนส่งมวลชนกรุงเทพ ชี้แจงรถโดยสารขาดระยะ
พร้อมเร่งปรับปรุงแก้ไขภายใน 15 วัน
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่สื่อมวลชนได้นำเสนอข่าวกรณีเพจเฟซบุ๊กรถเมล์ไทยแฟนคลับ โพสต์ข้อความที่มีเนื้อหาสรุปได้ว่าในช่วงเวลา 20.00 น. ประชาชนต้องรอรถโดยสารประจำทางนานหลายชั่วโมง จึงต้องการให้หน่วยงานที่เกี่ยวข้องดำเนินการแก้ไข ซึ่งปัจจุบันองค์การขนส่งมวลชนกรุงเทพ (ขสมก.) มีรถโดยสารประจำการ จำนวน 2,885 คัน ลดลงจากเดิมประมาณ 200 คัน เนื่องจากสิ้นสุดสัญญาเช่ารถโดยสาร แต่ ขสมก. ไม่สามารถนำรถออกวิ่งให้บริการได้ทั้งหมด เพราะต้องสำรองรถโดยสาร 5% เผื่อสำหรับกรณีฉุกเฉิน ทำให้ ขสมก. มีรถโดยสารออกวิ่งในแต่ละวันเพียง 95% หรือวันละประมาณ 2,740 คัน นอกจากนี้ ขสมก. ยังขาดอัตรากำลังพนักงานขับรถโดยสารอีกกว่า 700 คน ส่งผลให้ ขสมก. มีอัตรากำลังพนักงานและจำนวนรถโดยสารไม่เพียงพอต่อการให้บริการ
อย่างไรก็ตาม ในช่วงเวลาหลัง 20.00 น. ยังคงมีรถโดยสารของ ขสมก. วิ่งให้บริการ ซึ่ง ขสมก. ไม่ได้มีการปรับลดเที่ยววิ่งจากสถานการณ์น้ำมันเชื้อเพลิงมีราคาสูงแต่อย่างใด แต่เนื่องจากในบางเส้นทางอยู่ระหว่างปรับปรุงการจัดเดินรถให้มีความสอดคล้องกับความต้องการของผู้ใช้บริการ อาทิ ความถี่ในการปล่อยรถ จำนวนเที่ยววิ่ง จำนวนรถโดยสาร และจำนวนพนักงานประจำรถทำให้เกิดปัญหาดังกล่าว จึงต้องขออภัยประชาชนผู้ใช้บริการในความไม่สะดวก ซึ่ง ขสมก. จะเร่งปรับปรุงแก้ไขปัญหาโดยเร็วที่สุด ซึ่งใช้เวลาประมาณ 15 วัน ทั้งนี้ ขสมก. ได้จัดทำแบบสอบถามออนไลน์ผ่าน QR Code ในการแจ้งเรื่องร้องเรียน หรือติชมการให้บริการของ ขสมก. โดยจะนำสติกเกอร์ QR Code ไปติดที่หลังเบาะที่นั่งบนรถทุกที่นั่ง และบริเวณต่าง ๆ ภายในรถโดยสารประจำทาง เพื่อรับฟังความเห็นของประชาชนให้เกิดความร่วมมือในการพัฒนาและปรับปรุง ขสมก. ให้ดียิ่งขึ้นต่อไป
วันเสาร์ที่ 6 สิงหาคม 2565
ดีอีเอส เตือนอย่าเชื่อข่าวปลอมบิ๊กเนมชวนลงทุนทิพย์
ดีอีเอส เตือนอย่าเชื่อข่าวปลอมบิ๊กเนมชวนลงทุนทิพย์
ดีอีเอสสรุปสถานการณ์ข่าวปลอมสัปดาห์ล่าสุดพบข่าวอ้างชื่อองค์กรยักษ์ทั้งแบงก์ใหญ่ปตท.ประกันสังคมและเฟซบุ๊ก-ไลน์อ้างชื่อก.ล.ต.หลอกลวงชวนลงทุนทิพย์และกู้เงินทิพย์พาเหรดติดอันดับท็อป10มีคนสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่29ก.ค.–4ส.ค. 65โดยศูนย์ต่อต้านข่าวปลอมพบข้อความที่เข้ามาจำนวน11,777,570ข้อความโดยจากการคัดกรองมีข้อความที่ต้องดำเนินการตรวจสอบ(Verify)ทั้งสิ้น314ข้อความรวมเรื่องที่ต้องดำเนินการตรวจสอบ151เรื่องโดยสัดส่วนมากสุดอยู่ในกลุ่มกลุ่มนโยบายรัฐบาล/ข่าวสารทางราชการเป็นจำนวน73เรื่อง
โดยที่น่าเป็นห่วงคือพบการแพร่กระจายข่าวปลอมเชิญชวนลงทุนโดยอ้างชื่อองค์กรซึ่งเป็นที่รู้จักและน่าเชื่อถือขณะที่ข่าวปลอมเกี่ยวกับสินเชื่อ/เงินกู้ด่วนก็ยังมีต่อเนื่องเพิ่มเติมคือนอกเหนือจากอ้างชื่อแบงก์ใหญ่ยังมีการอ้างชื่อหน่วยงานรัฐอย่างสำนักงานประกันสังคมอีกด้วย
สำหรับข่าวปลอมที่มีคนสนใจสูงสุด10อันดับในระหว่างสัปดาห์ล่าสุดมีตามลำดับดังนี้1.สถานีกลางบางซื่อนำวัคซีนโมเดอร์นาหมดอายุมาฉีดให้ประชาชน2.ผู้ที่มีอายุมากกว่า19ปีลงทะเบียนรับเงินช่วยเหลือการว่างงานจากรัฐบาลจำนวน10,000บาท 3.สัมผัสสารกันบูดในปลาทูนึ่งทำให้เป็นมะเร็งที่มือ4.กรุงไทยปล่อยสินเชื่อเงินด่วนSTREET NONEYวงเงิน5,000 - 500,000บาทดอกเบี้ยร้อยละ2บาท5.ตรวจสอบสิทธิเกี่ยวกับสปสช.ได้ทางไลน์check-sith
6.เพจFacebookและLineเชิญชวนลงทุนโดยได้รับการรับรองหรืออยู่ภายใต้การควบคุมของสำนักงานก.ล.ต. 7.สำนักงานประกันสังคมร่วมมือกับเอกชนให้สินเชื่อเงินก้อนต้านภัยโควิดถูกกฎหมายให้กู้5,000 - 500,000บาท8.ปตท.เชิญชวนนักลงทุนมือใหม่ลงทุนด้วยงบ1,000บาท9.กรมอุตุฯประกาศเตือน37จังหวัดเตรียมรับมือฝนตกหนักและ10.กรมอุตุฯเตือนพายุซินลากูฝนถล่มหนักพื้นที่เสี่ยงเตรียมรับมือวันที่30ก.ค. - 1ส.ค. 65
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
****************
วันอาทิตย์ที่ 10 กรกฎาคม 2565
นายกรัฐมนตรี มอบหน่วยงานเกี่ยวข้องต่อยอด "ไม้กลายเป็นหิน" จ.ตากเป็นแหล่งท่องเที่ยวกระจายรายได้ลงเศรษฐกิจชุมชนอย่างยั่งยืน
นายกรัฐมนตรี มอบหน่วยงานเกี่ยวข้องต่อยอด "ไม้กลายเป็นหิน" จ.ตากเป็นแหล่งท่องเที่ยวกระจายรายได้ลงเศรษฐกิจชุมชนอย่างยั่งยืน หลัง Guinness World Records บันทึกไม้กลายเป็นหินยาวที่สุดในโลก
เมื่อวันที่ 10 ก.ค.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ขอบคุณและชื่นชมกรมทรัพยากรธรณี กระทรวงทรัพยากรธรรมชาติและสิ่งแวดล้อม รวมถึงภาคีเครือข่าย ทั้งภาครัฐและเอกชน ที่ร่วมกันผลักดัน ให้ “ไม้กลายเป็นหิน” ณ อุทยานแห่งชาติดอยสอยมาลัย จังหวัดตาก ถูกบันทึกสถิติโลก “ไม้กลายเป็นหินที่ยาวที่สุดในโลก” ต่อ Guinness World Records ได้สำเร็จ เชื่อว่าจะส่งผลดีต่อการเรียนรู้ของเยาวชน ตลอดจนผู้ที่มีความสนใจด้านแหล่งธรณีวิทยาที่สำคัญในประเทศไทย
น.ส.ไตรศุลี กล่าวว่า นายกรัฐมนตรี ยังมอบหมายให้หน่วยงานที่เกี่ยวข้อง ไม่ว่าจะเป็น กระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม บูรณาการร่วมกับจังหวัด ท้องถิ่น เพื่อส่งเสริมการท่องเที่ยวเชิงธรณีวิทยา โดยไม้กลายเป็นหิน ณ อุทยานแห่งชาติดอยสอยมาลัย จังหวัดตาก มีความโดดเด่น มีเอกลักษณ์เฉพาะตัว และมีความสมบูรณ์ โดยมีความยาวมากถึง 69.70 เมตร นอกจากนี้ ในพื้นที่บริเวณดังกล่าว ยังค้นพบไม้กลายเป็นหินที่เป็นต้นไม้ใหญ่อีก 6 ต้น ความยาวราว 30 - 45 เมตร เส้นผ่าศูนย์กลาง 0.5 - 2.0 เมตร และคาดว่าน่าจะมีไม้กลายเป็นหินอีกเป็นจำนวนมากในบริเวณนั้น
น.ส.ไตรศุลี กล่าวว่า การผลักดันจน “ไม้กลายเป็นหิน” ณ อุทยานแห่งชาติดอยสอยมาลัย จังหวัดตาก ถูกบันทึกเป็น “ไม้กลายเป็นหินที่ยาวที่สุดในโลก” จะช่วยพัฒนาเศรษฐกิจของชุมชนรอบข้างอย่างยั่งยืน ผ่านการท่องเที่ยวเชิงธรณีวิทยา วัฒนธรรม ซึ่งเป็นแนวนโยบายที่รัฐบาลผลักดันให้มีการแสวงหาและเปิดแหล่งท่องท่องเที่ยวชุมชนใหม่ๆ เพื่อให้เป็นจุดหมายปลายทางดึงดูดนักท่องเที่ยวจากแหล่งท่องเที่ยวหลักให้เข้าไปยังชุมชน มีการใช้จ่ายทั้งเรื่องของที่พัก การเดินทาง อาหาร ของที่ระลึก เม็ดเงินกระจายลงไปยังท้องถิ่นอย่างทั่วถึง พร้อมๆกับการอนุรักษ์มรดกของท้องถิ่น เพื่อส่งมอบให้คนรุ่นต่อไป